smcproject/ml-wiki-sentences huggingface dataset:
18-ാം നൂറ്റാണ്ടിൽ ആന്റ്വാൻ_ലാവോസിയെയാണ് ദ്രവ്യസംരക്ഷണനിയമം കണ്ടുപിടിച്ചത്.
രസതന്ത്രത്തിനെ ആൽകെമിയിൽ നിന്നും ആധുനിക രസതന്ത്രം എന്ന ശാസ്ത്രശാഖയിലേക്ക് എത്തിക്കുന്നതിന് ഈ നിയമത്തിന് സുപ്രധാന പങ്ക് വഹിച്ചിട്ടുണ്ട്.
ഈ നിയമം രസതന്ത്രം , ബലതന്ത്രം, ഫ്ലൂയിഡ് ഡൈനാമിക്സ് തുടങ്ങി വിവിധ ശാസ്ത്രശാഖകളിൽ ഉപയോഗിക്കുന്നു.
ദ്രാവകം ഇംഗ്ലീഷ് വിലാസം https://ml.wikipedia.org/wiki/Liquid ഖരം, ദ്രാവകം, വാതകം എന്നീ അവസ്ഥകളിൽ തന്മാത്ര/അണുക്കളുടെ ഘടന
ദ്രവ്യത്തിന്റെ ഒരു അവസ്ഥയാണ് ദ്രാവകം .
ഇതിലെ കണികകൾ പദാർത്ഥത്തിന്റെ ഉള്ളിൽ എവിടേയും സ്വതന്ത്രമായി സഞ്ചരിക്കുന്നു.
ദ്രാവകത്തിന് സ്ഥിരമായ വ്യാപ്തം ഉണ്ടെങ്കിലും വ്യക്തമായ രൂപം ഇല്ല.
ഉൾക്കൊള്ളുന്ന വസ്തുവിന്റെ രൂപം ഇത് സ്വീകരിക്കുന്നു.
ദ്രാവകം അതിന്റെ ക്വഥനാങ്കത്തിൽ വാതകമായും , ദ്രവണാങ്കത്തിൽ ‎ഖരമായും മാറുന്നു.
ദ്രാവകത്തിന്റെ ഉപരിതലത്തിൽ പ്രതല ബലം അനുഭവപ്പെടുന്നു.
ഇത് വെള്ളത്തുളികളുടേയും കുമിളകളുടേയും രൂപവത്കരണത്തിന് സഹായിക്കുന്നു.
ഒരു നിശ്ചിത അളവ് ദ്രാവകത്തിന്റെ വ്യാപ്തം അതിന്റെ താപനിലയേയും മർദ്ദത്തേയും അടിസ്ഥാനാമാക്കിയിരിക്കുന്നു.
ദ്രാവക തന്മാത്രകളുടെ ചലന സ്വഭാവം ഖര-വാതകാവസ്ഥകൾക്കു മധ്യേയാണ്.
ദ്രാവകത്തിനുള്ളിലെവിടെയും സ്വതന്ത്രമായി ചലിക്കുവാൻ കഴിയുമെങ്കിലും പുറത്തേക്കു ചലിക്കുവാൻ പ്രതലബലം തടസ്സമാണ്.
ദ്രാവകത്തിന്റെ പ്രതലത്തിനു പുറത്തേക്ക് ഗതികോർജം കൂടിയ തന്മാത്രകൾ സ്വതന്ത്രമാകുന്ന അവസ്ഥയാണ് ബാഷ്പീകരണം .
താപനില ഉയരുന്നതോടെ കൂടുതൽ തന്മാത്രകൾ സ്വതന്ത്രമാകുന്നു.
ഇപ്രകാരം സ്വതന്ത്രമാക്കപ്പെടുന്ന തന്മാത്രകൾ ദ്രാവകത്തിന്റെ പ്രതലത്തിനുമീതെ കൂടിയ സാന്ദ്രതയിൽ നിലനിന്നാൽ അവയിൽ ഒരു പങ്ക് ദ്രാവകത്തിലേക്കുതന്നെ തിരികെ പ്രവേശിക്കുന്നു.
ഒരു നിശ്ചിത വ്യാപ്തത്തിനുള്ളിൽ (ഉദാ. അടപ്പുള്ള പാത്രം) ദ്രാവകത്തിനു മുകളിലുള്ള വായു ദ്രാവകതന്മാത്രകൾകൊണ്ട് പൂരിതമാകുന്നതോടെ ദ്രാവകത്തിൽനിന്ന് സ്വതന്ത്രമാകുന്ന തന്മാത്രകളുടെ എണ്ണവും ദ്രാവകത്തിലേക്ക് തിരികെവരുന്ന തന്മാത്രകളുടെ എണ്ണവും തുല്യമാകുന്നു.
ഇപ്രകാരം ഒരു സന്തുലിതാവസ്ഥ സ്ഥാപിതമാകുമ്പോൾ ബാഷ്പീകരണം നടക്കാതെവരുന്നു.
എന്നാൽ ഒരു തുറന്ന പാത്രത്തിലാണെങ്കിൽ പ്രതലത്തിനു പുറത്തേക്കുവരുന്ന തന്മാത്രകൾക്ക് കൂടുതൽ ദൂരേക്ക് ചലനസ്വാതന്ത്ര്യമുള്ളതിനാൽ തുടർന്നും ബാഷ്പീകരണം നടക്കുന്നു.
ഈ തന്മാത്രകൾ ദ്രാവകത്തിനു മുകളിലുള്ള അന്തരീക്ഷത്തിൽ ചെലുത്തുന്ന മർദ്ദത്തെയാണ് ബാഷ്പമർദ്ദം എന്നു പറയുന്നത്.
ബാഷ്പമർദ്ദം താപനിലയോടൊപ്പം ഉയരുന്നു.
ക്വഥനാങ്കത്തിൽ ബാഷ്പമർദവും അന്തരീക്ഷമർദവും തുല്യമാകുന്നതോടെ ദ്രാവകത്തിനുള്ളിൽ ബാഷ്പത്തിന്റെ കുമിളകൾ രൂപപ്പെടുന്നു.
പ്രതലബലം ഉപരിതലത്തിലെ ഒരു തന്മാത്രയും മറ്റൊരു തന്മാത്രയും ബലം പ്രയോഗിക്കുന്ന രീതി
ദ്രാവകങ്ങളുടെ ഉപരിതലത്തിലെ സദൃശ തന്മാത്രകൾ  വശങ്ങളിലേക്കും അകത്തേക്കും മാത്രം ആകർഷിക്കപ്പെടുന്നു.
ഇതിനുകാരണമാകുന്ന ബലമാണ് പ്രതലബലം.
അവലംബം ദ്രവ്യത്തിന്റെ അവസ്ഥകൾ‍ ഖരം → ദ്രാവകം → വാതകം → പ്ലാസ്മ
പീപ്പിൾസ് ഡെയിലി ഇംഗ്ലീഷ് വിലാസം https://ml.wikipedia.org/wiki/People%27s_Daily
ചൈനീസ് കമ്മ്യൂണിസ്റ്റ് പാർട്ടിയുടെ മുഖ പത്രമാണ് പീപ്പിൾസ് ഡെയിലി.
പാർട്ടിയുടെ സെൻട്രൽ കമ്മിറ്റിയാണ് ഇതിന്റെ പ്രസാധകർ.
15 ജൂൺ 1946 ന് പ്രസിദ്ധീകരണം ആരംഭിച്ച ഈ പത്രത്തിന് ഇംഗ്ലീഷ്, ജാപ്പനീസ്, ഫ്രഞ്ച്, സ്പാനീഷ്, റഷ്യൻ, അറബിക്, കൊറിയൻ പതിപ്പുകൾക്കു പുറമെ പീപ്പിൾസ് ഡെയിലി ഓൺലൈൻ എന്ന പേരിൽ ഓൺലൈൻ പതിപ്പുമുണ്ട്.
ജൈക്ക് എന്ന പേരിൽ ഒരു തിരച്ചിൽ യന്ത്രവും ഇവർ പരിപാലിക്കുന്നുണ്ട്.
അവലംബം ↑ ↑ അധിക വായനയ്ക്ക് Wu Guoguang.
"Command Communication: The Politics of Editorial Formulation in the People's Daily".
China Quarterly 137:194–211.
People's Daily.
" 人民日报基本情况 Archived 2012-10-13 at the Wayback Machine . "
("Basic facts about the People's Daily"), 2003-05-14.
പുറം കണ്ണികൾ People's Daily Home Page (in Chinese) People's Daily English Edition Today's പീപ്പിൾസ് ഡെയിലി front page at the Newseum website
പീപ്പിൾസ് ഫൗണ്ടേഷൻ
പീപ്പിൾസ് ഫൗണ്ടേഷൻ.
കേരളത്തിൽ പ്രവർത്തിക്കുന്ന ഒരു എൻ.ജി.ഒ സംഘടന.
ജനക്ഷേമ- വിദ്യാഭ്യാസ-തൊഴിൽ-ആരോഗ്യ സേവന മേഖലകളിൽ പ്രവർത്തിച്ചു കൊണ്ടിരിക്കുന്നു.
ഭവനപദ്ധതി, ദുരിതാശ്വാസ പ്രവർത്തനങ്ങൾ, സ്കോളർഷിപ്പ് വിതരണം, ബോധവൽക്കരണ പരിപാടികൾ മുതലായ വ്യത്യസ്തമേഖലകളിലാണ് സംഘടന പ്രവർത്തനങ്ങൾ നടക്കുന്നത്.
ഫൗണ്ടേഷന് കീഴിലുള്ള ജനകീയ ഭവനപദ്ധതിയാണ് പീപ്പിൾസ് ഹോം.
നിർദ്ദനരായ വിദ്യാർഥികൾക്കുള്ള പഠനോപകരണ വിതരണം, സാമൂഹിക സേവന മേഖലയുമായി ബന്ധപ്പെട്ട പദ്ധതികളുടെ ആസൂത്രണം, നിർവഹണം, ഗവേഷണം, അവലോകനം, മനുഷ്യവിഭവശേഷി ഒരുക്കൽ, ഗൈഡൻസ്, കൺൾട്ടൻസി, പബ്ലിക് റിലേഷൻ, പരിശീലനം, സാമ്പത്തിക വിഭവശേഖരണം, പങ്കാളിത്ത പദ്ധതികൾ, ഡോക്യുമെന്റേഷൻ എന്നിവയാണ് പ്രവർത്തന മേഖലകൾ.
പീപ്പിൾസ് ഹോം
പീപ്പിൾസ് ഫൗണ്ടേഷന് കീഴിൽ ആരംഭിച്ച ജനകീയ ഭവന പദ്ധതിയാണ് പീപ്പിൾസ് ഹോം.
"ആകാശം മേൽക്കൂരയായവർക്ക് സ്‌നേഹത്തിന്റെ കൂടൊരുക്കാം" എന്നതാണ് പദ്ധതിയുടെ മുദ്രാവാക്യം.
സംസ്ഥാനത്തെ  1500 ദരിദ്ര കുടുംബങ്ങൾക്ക് 500 ചതുരശ്ര അടിയിൽ സ്വന്തമായൊരു വീടെന്ന സ്വപ്നം യാഥാർഥ്യമാക്കുന്ന പദ്ധതി പട്ടികജാതി-പിന്നാക്ക വിഭാഗ ക്ഷേമ, ടൂറിസം മന്ത്രി എ.പി. അനിൽ കുമാറാണ് ഒൗദ്യോഗികമായി പ്രഖ്യാപിച്ചത്.
പദ്ധതി പ്രകാരമുള്ള ആദ്യ 10 വീടുകളടങ്ങുന്ന പീപ്പിൾസ് വില്ലേജിന്റെ സമർപ്പണം കോഴിക്കോട് ജില്ലയിലെ കക്കാടംപൊയിലിൽ ഗതാഗത മന്ത്രി എ.കെ. ശശീന്ദ്രൻ നിർവ്വഹിച്ചു.
കോട്ടയം ഇല്ലിക്കൽ , വയനാട് പനമരം , മലപ്പുറം വണ്ടൂർ , മലപ്പുറം നിലമ്പൂർ എന്നിവിടങ്ങളിലും പീപ്പിൾസ് വില്ലേജുകൾ കൈമാറി.
എജ്യുക്യാച്ച്
വിദ്യാഭ്യാസ രംഗത്ത് പിന്നാക്കം നിൽക്കുന്ന വിദ്യാർഥികൾ പഠന സൗകര്യമൊരുക്കുകയും പഠനോപകരണ സഹായം ലഭ്യമാക്കുകയും ചെയ്യുന്നതിനായി സംസ്ഥാന തലത്തിൽ പീപ്പിൾസ് ഫൗണ്ടേഷന് കീഴിൽ പ്രഖ്യാപിക്കപ്പെട്ട പദ്ധതിയാണ് എജ്യുക്യാച്ച്.
പദ്ധതിയുടെ ഉദ്ഘാടനം 2016 മെയ് 28 ന് മന്ത്രി എ.കെ. ശശീന്ദ്രനാണ് നിർവ്വഹിച്ചത്.
കേരളത്തിലെ  300 പിന്നാക്ക പ്രദേശങ്ങളിലെ 4000 ദരിദ്ര വിദ്യാർഥികൾക്കാണ് സ്‌കൂൾ കിറ്റ് വിതരണം ചെയ്യുന്നത്.
മലയോര-തീരദേശങ്ങൾ, ചേരി പ്രദേശങ്ങൾ, പിന്നാക്ക കോളനികൾ എന്നിവർക്ക് മുൻഗണന നൽകിയാണ് പദ്ധതി പ്രഖ്യാപിച്ചത് .
കോവിഡ്19: പ്രവാസി പുനരധിവാസം
കോവിഡ് ബാധിച്ച് മരണമടഞ്ഞ നിർധനരായ ഗൾഫ് പ്രവാസി കുടുംബങ്ങൾക്ക് പുനരധിവാസ പദ്ധതികൾ നടപ്പാക്കുമെന്ന് പീപ്പിൾസ് ഫൗണ്ടേഷൻ ചെയർമാൻ എം.കെ. മുഹമ്മദലി അറിയിച്ചു.
നിർധനരായ പ്രവാസികളുടെ കുടുംബങ്ങൾക്ക് വീട്, മരണമടഞ്ഞ പ്രവാസികളുടെ മക്കൾക്ക് സ്‌കോളർഷിപ്പ്, അർഹരായ കുടുംബാംഗങ്ങളിൽ ഒരാൾക്ക് സ്വയം തൊഴിൽ പദ്ധതി, ഭൂരഹിതരായ പ്രവാസി കുടുംബങ്ങൾക്ക് ഭൂമി എന്നിവ ഉൾക്കൊള്ളുന്നതാണ് പുനരധിവാസ പദ്ധതികൾ.
പണി പൂർത്തിയാകാത്ത വീടുകൾ പൂർത്തിയാക്കാനും പുതിയ വീടുകൾ പണിയാനും സഹായം നൽകും.
വീടുവെക്കാൻ സ്വന്തമായി സ്ഥലമില്ലാത്ത കുടുംബങ്ങൾക്ക് പീപ്പിൾസ് ഫൗണ്ടേഷന്റെ കൈവശം വിവിധ ജില്ലകളിലുള്ള സ്ഥലം അവർക്ക് സൗകര്യപ്രദമാണെങ്കിൽ അവിടെ ആവശ്യമായ സ്ഥലം നൽകും.
പീരങ്കി ഇംഗ്ലീഷ് വിലാസം https://ml.wikipedia.org/wiki/Cannon ജാവൻ പീരങ്കി -ഭൂമിയിൽ വച്ച് ഏറ്റവും വലിയ ചക്രമുള്ള പീരങ്കി.
മുഗൾ കാലഘട്ടത്തിൽ ഇന്ത്യയിൽ നിർമ്മിക്കപ്പെട്ടതാണ്.
പീരങ്കികൾ ആദ്യമായി ചൈനയിലാണ് നിർമ്മിക്കപ്പെട്ടത്.
ആദ്യകാല വെടിമരുന്ന് ആയുധമായിരുന്ന പീരങ്കി ഉപരോധായുധങ്ങൾക്ക് ( ഇംഗ്ലീഷ് :Siege weapons) പകരമായി ഉപയോഗിക്കപ്പെട്ടു.
കൈപ്പീരങ്കി ആദ്യമായി പശ്ചിമേഷ്യയിൽ ഉപയോഗിക്കപ്പെട്ടത് 1260ലെ ഐൻ ജാലൂത്ത് യുദ്ധത്തിലാണ് എന്ന് കരുതപ്പെടുന്നു .
യൂറോപ്പിൽ ആദ്യമായി പീരങ്കികൾ ഉപയോഗിച്ചത് പതിമൂന്നാം ശതകത്തിൽ ഐബീരിയയിൽ ആണ്.
മദ്ധ്യകാലത്തിനു ശേഷം വൻ പീരങ്കികൾ ഭാരം കുറഞ്ഞ പീരങ്കികൾക്ക് വഴി മാറി
നാവിക യുദ്ധങ്ങൾക്കും പീരങ്കി ഉപയോഗിക്കപ്പെട്ടു.
ഒന്നാം ലോകമഹായുദ്ധത്തിലും രണ്ടാം ലോകമഹായുദ്ധത്തിലും ഇവ ഉപയോഗിച്ചിരുന്നു.
ഇന്നത്തെ പീരങ്കികളും രണ്ടാം ലോകമഹായുദ്ധത്തിലെ പീരങ്കികളോട് സാമ്യമുള്ളവയാണ്.
മിസൈലുകളുടെ വരവോടെ ഇവയ്ക്കു പ്രാധാന്യം നഷ്ടമായി.
ചരിത്രം ചൈനയിലെ ഉദയം
വെടിമരുന്നിന്റെ കണ്ടുപിടത്തോടു കൂടി ചൈനയിൽ ഉണ്ടായിരുന്ന ഇത് ആദ്യ കാലങ്ങളിൽ ഒരുതരം തീകുന്തം തെരിപ്പിക്കാനാണ് ഉപയോഗിച്ചിരുന്നത്.
മുളയും കടലാസും ഉപയോഗിച്ച് നിർമിച്ചിരുന്ന പീരങ്കികൾ പിന്നീട് ലോഹങ്ങൾ ഉപയോഗിച്ച് നിർമ്മിക്കാൻ തുടങ്ങി.
പിന്നീട് പീരങ്കികളുടെ ഉപയോഗം അറബ് രാജ്യങ്ങളിലേക്കും യൂറോപ്പിലേക്കും എത്തി.
അധികവായനയ്ക്ക്
കൈപ്പീരങ്കി ചിത്രസഞ്ചയം ദുബായ് ഹെറിറ്റേജ് മ്യൂസിയത്തിൽ പീരങ്കി പീരങ്കിയുടെ അഗ്രം പീരങ്കി ഉണ്ടകൾ പീരങ്കി ഉണ്ട പീരങ്കിയിൽ ഏറ്റവും വലിയ പീരങ്കി കോട്ടയുടെ മുകളിൽ ഉറപ്പിച്ചിരിക്കുന്ന പീരങ്കി ഊട്ടി ബൊട്ടാണിക്കൽ ഗാർഡനിലെ പീരങ്കി Wikimedia Commons has media related to Cannon .
പീയുഷ് ചാവ്‌ല ഇംഗ്ലീഷ് വിലാസം https://ml.wikipedia.org/wiki/Piyush_Chawla
still play Mumbai Indians
ഒരു ഇന്ത്യൻ ക്രിക്കറ്ററാണ് പീയുഷ് പ്രമോദ് ചാവ്‌ല .
1988 ഡിസംബർ 24ന് ഉത്തർപ്രദേശിലെ അലിഗറിൽ ജനിച്ചു.
ഇടം കയ്യൻ ബാറ്റ്സ്മാനും വലം കയ്യൻ ലെഗ് സ്പിൻ ബൗളറുമാണ്.
ആഭ്യന്തര ക്രിക്കറ്റിൽ ഉത്തർപ്രദേശ്, മധ്യമേഖല ടീമുകളെ പ്രതിനിധീകരിക്കുന്നു.
ദേശീയ അണ്ടർ 19 ടീമിന് വേണ്ടിയും കളിച്ചിട്ടുണ്ട്.
2006 മാർച്ചിൽ ഇംഗ്ലണ്ടിനെതിരെ ടെസ്റ്റിലും 2007 മേയിൽ ബംഗ്ലാദേശിനെതിരേ ഏകദിനത്തിലും അരങ്ങേറ്റം നടത്തി.
പീയൂഷ ഗ്രന്ഥി ഇംഗ്ലീഷ് വിലാസം https://ml.wikipedia.org/wiki/Pituitary_gland Pituitary gland മനുഷ്യമസ്തിഷ്കത്തിന്റെ താഴെ, സെല്ല ടർസിക്ക എന്ന എല്ലിൻ കൂടിൽ കുരങ്ങന്റെ തലച്ചോറിലെ പിറ്റ്യൂട്ടറിയുടെ ചിത്രം ഗ്രെയുടെ subject #275 1275 ശുദ്ധരക്തധമനി സുപീരിയർ ഹൈപ്പോഫൈസിയൽ ശുദ്ധരക്തധമനി , ഇൻഫണ്ടിബുലാർ ശുദ്ധരക്തധമനി , മുൻ കയാസ്മൽ ശുദ്ധരക്തധമനി , ഇൻഫീരിയർ ഹൈപ്പോഫൈസിയൽ ശുദ്ധരക്തധമനി , കാപ്സുലാർ ശുദ്ധരക്തധമനി , കീഴ് കവേണസ് സൈനസ് ഭ്രൂണശാസ്ത്രം റാത്കെയുടെ സഞ്ചി കണ്ണികൾ Pituitary+Gland
അന്തഃസ്രാവീഗ്രന്ഥികളിൽ ഏറ്റവും പ്രധാനപ്പെട്ടതെന്നു കണക്കാക്കപ്പെടുന്ന ഗ്രന്ഥിയാണ് പീയൂഷഗ്രന്ഥി (En: pituitary gland).
"മാസ്റ്റർ ഗ്ലാന്റ്" എന്നും അറിയപ്പെടുന്നു.
0.5 ഗ്രാം ഭാരവും 1 സെ.
വ്യാസവുമുള്ള ഈ ഗ്രന്ഥി സ്ത്രീകളിൽ പുരുഷന്മാരിലുള്ളതിനേക്കാൾ അല്പം വലുതാണ്.
ഹൈപ്പോതലാമസുമായി ഹൈപ്പോഫൈസിയൽ സ്റ്റോക്ക് വഴി ബന്ധപ്പെട്ടിരിക്കുന്ന ഈ ഗ്രന്ഥി ഹൈപ്പോതലാമസ് ഉത്പാദിപ്പിക്കുന്ന വാസോപ്രസ്സിൻ, ഓക്സിട്ടോസിൻ എന്നീ ഹോർമോണുകളെ താൽക്കാലികമായി സംഭരിക്കുന്നു.
മറ്റു അന്തഃസ്രാവി ഗ്രന്ഥികളുടെ പ്രവർത്തനം നിയന്ത്രിക്കുന്ന മാസ്റ്റർ ഗ്രന്ഥി എന്നു അടുത്ത കാലം വരെ ഈ ഗ്രന്ഥിയെ കണക്ക്ആക്കിയിരുന്നു.
എന്നാൽ ഈ ഗ്രന്ഥിയെ നിയന്ത്രിക്കുന്നതെ ഹൈപ്പോതലാമസ് ഉദ്പാദിപ്പിക്കുന്ന ചില ഹോർമോണാണെന്ന് ഇപ്പോൾ തെളിക്കപ്പെട്ടിട്ടുണ്ട്.
പീയൂഷഗ്രന്ഥി തലച്ചോറിന്റെ ചുവട്ടിൽ ഹൈപ്പോതലാമസിനടുത്തായി സ്ഥിതി ചെയ്യുന്നു.
സ്ഫീനോയിഡ് എല്ലിന്റെ സെല്ല ടഴ്സിക്ക എന്ന ഭാഗം പീയൂഷഗ്രന്ഥിയെ സംരക്ഷിക്കുന്നു.
ഇത് മുഴുവനായി ഹൈപ്പോതലാമസുമായും നാഡികളാലും രക്തക്കുഴലുകളാലും യോജിപ്പിക്കപ്പെട്ടിരിക്കുന്നു.
പീയൂഷഗ്രന്ഥിക്ക് മുന്നിലും പിന്നിലും മദ്ധ്യത്തിലുമായി മൂന്ന് ദളങ്ങളുണ്ട്.
ഇതിന് ഒരു കശുവണ്ടിപ്പരിപ്പിന്റെ ആകൃതിയും വലിപ്പവുമാണുള്ളത്.
മുൻദളം- അഡിനോഹൈപ്പോഫൈസിസ് അഥവാ ആന്റീരിയർ പിറ്റ്യൂട്ടറി.
പിൻദളം- ന്യൂറോഹൈപ്പോഫൈസിസ് അഥവാ പോസ്റ്റീരിയർ പിറ്റ്യൂട്ടറി.
ഇവയ്ക്കിടയിലെ ഇന്റർമീഡിയേറ്റ് ലോബ് അഥവാ പാർസ് ഇന്റർമീഡിയ മനുഷ്യരിൽ കാണപ്പെടുന്നില്ല.
വലിപ്പത്തിൽ ചെറുതാണെങ്കിലും ശരീരത്തിന്റെ രാസസമന്വയത്തിൽ പീയൂഷഗ്രന്ഥി പ്രധാനമായ പങ്ക് നിർവ്വഹിക്കുന്നു.
അതിന്റെ മിക്ക സ്രവങ്ങളും മറ്റ് ഗ്രന്ഥികളുടെ പ്രവർത്തനത്തെ നിയന്ത്രിക്കുകയോ, സ്വാധീനിക്കുകയോ ചെയ്യുന്നു.
പീയൂഷഗ്രന്ഥിയുടെ മുൻ ഇതൾ അത്തരത്തിലുള്ള അനേകം ഹോർമോണുകൾ ഉൽപ്പാദിപ്പിക്കുന്നു.
അവയെ പൊതുവെ ട്രോപിക് ഹോർമോണുകൾ എന്ന് വിളിക്കുന്നു.
അവയിൽ പ്രധാനം തൈറോയ്ഡ് ഗ്രന്ഥിയെ നിയന്ത്രിക്കുന്ന തൈറോട്രോഫിക് ഹോർമോൺ , ലൈംഗികാവയവങ്ങളെ സ്വാധീനിച്ച് അവയിൽ നിന്ന് ലൈംഗിക ഹോർമോണുകളുടെ ഉല്പാദനം നിയന്ത്രിക്കുന്ന ഗൊണാഡോട്രോഫിക് ഹോർമോൺ , അധിവൃക്കാഗ്രന്ധികളൂടെ കോർട്ടെക്ഷിൽ നിന്നുള്ള സ്രവം നിയന്ത്രിക്കുന്ന അഡ്രിനോകോർട്ടിക്കോട്രോഫിക് ഹോർമോൺ എന്നിവയാണ്.
മുൻ ഇതൾ സ്രവിക്കുന്ന മറ്റൊരു പ്രധാന ഹോർമോൺ ആണ് വളർച്ചാ ഹോർമോൺ.
ഇത് കലകളുടെ വളർച്ചയെ ഉത്തേജിപ്പിക്കുകയും ത്വരിതപ്പെടുത്തുകയും ചെയ്യുന്നു.
ശൈശവദശയിൽ ഈ ഹോർമോൺ ഉല്പാദിതമാകാത്തവരുടെ ശരീരവളർച്ച മുരടിച്ച് അവർ വളരെ ആകാരവലിപ്പം കുറഞ്ഞവരായിത്തീരുന്നു.
ഈ അവസ്ഥയെ വാമനത്വം എന്ന് പറയുന്നു.
എന്നാൽ ശൈശവഘട്ടത്തിൽ ഉല്പാദനം അധികമായാൽ ശരീരം അസാധാരണമാംവിധം പൊക്കവും വണ്ണവും വർദ്ധിച്ച് ഭീമാകരമാകുന്നു.
ഈ അവസ്ഥയെ ഭീമാകാരത്വം എന്ന് പറയുന്നു.
പ്രായപൂർത്തി എത്തിക്കഴിഞ്ഞതിനു ശേഷം വളർച്ചാ ഹോർമോണിന്റെ ഉല്പാദനം കൂടുതലായാൽ അത് അക്രോമെഗലി എന്ന രോഗത്തിനു കാരണമാകുന്നു.
മുഖാസ്ഥികൾ അമിതമായി വളർന്ന് വലുതായി മുഖം വികൃതമാകുന്നതാണ് ഈ രോഗത്തിന്റെ പ്രധാന ലക്ഷണം.
ആന്തരികാവയവങ്ങളായ ഹൃദയം, ശ്വാസകോശങ്ങൾ, വൃക്കകൾ, പ്ലീഹ എന്നിവയും വലുതാവുന്നു.
കൂടാതെ പാദാസ്ഥികളും കരതലാസ്ഥികളും അമിതമായി വളർന്ന് കൈകാലുകൾ വിരൂപമായിത്തീരുകയും ചെയ്യും.
മധ്യദളം വർണ്ണകണങ്ങളായ മെലനോസൈറ്റുകളെ ഉത്തേജിപ്പിക്കുന്ന ചില ഹോർമോണുകളെ ഉല്പാദിപ്പിക്കുന്നു.
ഇവയുടെ പ്രവർത്തനം മൂലം ചില ഘട്ടങ്ങളിൽ, പ്രത്യേകിച്ചും ഗർഭകാലത്ത് സ്ത്രീകളുടെ ശരീരത്തിന് നിറഭേദമുണ്ടാകുന്നു.
പീയൂഷഗ്രന്ഥി ഹൈപ്പോതലാമസ് സ്രവിക്കുന്ന ചില ഹോർമോണുകളുടെ നിയന്ത്രണത്തിനും സ്വാധീനത്തിനും വിധേയമാണ്.
ഓക്സിടോസിൻ , വാസോപ്രസ്സിൻ എന്നീ ഹോർമോണുകൾ ഹൈപ്പോതലാമസിൽ നിർമ്മിക്കപ്പെട്ട് സംഭരണത്തിനായി പീയൂഷഗ്രന്ഥിയുടെ പിൻ ദളത്തിലേക്ക് അയയ്ക്കപ്പെടുന്നു.
ഇവയിൽ ഓക്സിടോസിൻ ചില മൃദുല പേശികളുടെ, പ്രത്യേകിച്ചും ഗർഭാശയത്തിന്റെ ഉൾഭിത്തിയിലുള്ള പേശികളുടെ സങ്കോചം വർദ്ധിപ്പിക്കുന്നു.
അതിനാൽ ഇത് പ്രസവക്രിയയിൽ ഒരു പ്രധാന പങ്കു വഹിക്കുന്നതായി കാണാം.
വാസോപ്രസ്സിൻ നേർത്ത രക്തലോമികകളെ സങ്കോചിപ്പിച്ച് രക്തസമ്മർദ്ദ വർദ്ധനയ്ക്ക് കാരണമാകുന്നു.
ഇത് വൃക്കനാളികകളിൽ നിന്നുമുള്ള ജലത്തിന്റെ പുനരാഗിരണത്തിനും സഹായിക്കുന്നു.
അതിനാൽ വാസോപ്രസ്സിനെ ആന്റി-ഡൈയൂററ്റിക് ഹോർമോൺ എന്നും വിളിക്കുന്നു.
പീപ്പിൾസ് മാർച്ച് ഈ ലേഖനം ഒരു അനാഥലേഖനമാണ് .
മാവോയിസ്റ്റ് പ്രസ്ഥാനത്തിൻറെ മുഖപത്രമാണ്‌ പീപ്പിൾസ് മാർച്ച് .
ഇതിന്റെ മുഖ്യപത്രാധിപർ പി.ഗോവിന്ദൻ കുട്ടിയാണ്‌ .
എറണാകുളം ജില്ലയിലെ കൊച്ചിയിൽ നിന്നും പ്രസിദ്ധീകരിച്ചിരുന്ന ഇംഗ്ലീഷ് മാസികയാണ്, www.peoplesmarch.com എന്ന വെബ് സൈറ്റ് കേന്ദ്രസർക്കാർ നിരോധിച്ചതിനു പിന്നാലെ പീപ്പിൾസ് മാർച്ച് മാസികക്ക് കേരള സർക്കാറും നിരോധനം ഏർപ്പെടുത്തി.
മുഖ്യപത്രാധിപർ പി.ഗോവിന്ദൻ കുട്ടി 2 മാസത്തോളം ജയിലിലായിരുന്നു.
പുറമെ നിന്നുള്ള കണ്ണികൾ http://peoples-march.blogspot.com http://peoplesmarch.googlepages.com/ Archived 2009-08-28 at the Wayback Machine .
പീയറിനി ഇംഗ്ലീഷ് വിലാസം https://ml.wikipedia.org/wiki/Pierini
പിയറിഡേ കുടുംബത്തിലെ ചിത്രശലഭങ്ങളുടെ ഒരു ഗോത്രമാണ് പീയറിനി.
Listed alphabetically: Aoa de Nicéville, 1898 Aporia Hübner, [1819] – blackveins Appias Hübner, [1819] – puffins and albatrosses Archonias Hübner, 1825 Ascia Scopoli, 1777 Baltia Moore, 1878 Belenois Hübner, [1819] – caper whites Catasticta Butler, 1870 Cepora Billberg, 1820 – gulls Charonias Röber, [1908] Delias Hübner, [1819] – Jezebels Dixeia Talbot, 1932 Elodina C. R. Felder, [1865] Eucheira Westwood, 1834 Ganyra Billberg, 1820 Glennia Klots, 1933 Glutophrissa Butler, 1887 Hypsochila Ureta, 1955 Infraphulia Field, 1958 Itaballia Kaye, 1904 Ixias Hübner, [1819] – Indian orange tips Leodonta Butler, 1870 Leptophobia Butler, 1870 Leuciacria Rothschild Jordan, 1905 Mathania Oberthür, 1890 Melete Swainson, [1831] Mesapia Gray, 1856 Mylothris Hübner, [1819] – dotted borders Neophasia Behr, 1869 Pereute Herrich-Schäffer, 1867 Perrhybris Hübner, [1819] Phrissura Butler, 1870 Phulia Herrich-Schäffer, 1867 Piercolias Grote, 1903 Pieriballia Klots, 1933 Pieris Schrank, 1801 – whites Pierphulia Field, 1958 Pinacopteryx Wallengren, 1857 Pontia Fabricius, 1807 Prioneris Wallace, 1867 – sawtooths Pseudomylothris Neustetter, 1929 Reliquia Ackery, 1975 Saletara Distant, 1885 Sinopieris Huang, 1995 Tatochila Butler, 1870 Theochila Field, 1958 അവലംബം Pierini എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
വിക്കിസ്പീഷിസിൽ പീയറിനി എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
പീയുഷ് ഗോയൽ
2024 ജൂൺ 9 മുതൽ മൂന്നാം നരേന്ദ്ര മോദി മന്ത്രിസഭയിലെ കാബിനറ്റ് വകുപ്പ് മന്ത്രിയായി തുടരുന്ന മഹാരാഷ്ട്രയിൽ നിന്നുള്ള മുതിർന്ന ബി.ജെ.പി നേതാവാണ് പീയുഷ് ഗോയൽ.
(ജനനം: 13 ജൂൺ 1964) 2014-ൽ ആദ്യമായി കേന്ദ്രമന്ത്രിയായ പീയുഷ് 2017 മുതൽ 2021 വരെ കേന്ദ്ര റെയിൽവേ മന്ത്രിയായിരുന്നു.
2010 മുതൽ 2024 വരെ മഹാരാഷ്ട്രയിൽ നിന്നുള്ള രാജ്യസഭാംഗമായിരുന്ന പീയുഷ് നിലവിൽ 2024 മുതൽ മുംബൈ നോർത്തിൽ നിന്നുള്ള 
ലോക്സഭാംഗമായി 
തുടരുന്നു.
2021 മുതൽ 2024 വരെ
ബി.ജെ.പിയുടെ രാജ്യസഭയിലെ നേതാവായിരുന്നു.
മഹാരാഷ്ട്രയിലെ മുംബൈയിൽ വേദ് പ്രകാശ് ഗോയലിൻ്റെയും ചന്ദ്രകാന്ത ഗോയലിൻ്റെയും മകനായി 1964 ജൂൺ 13ന് ജനനം.
മാതുങ്കയിലെ ഡോൺ ബോസ്കോ സ്കൂളിൽ നിന്ന് പ്രാഥമിക വിദ്യാഭ്യാസം നേടിയ പീയുഷ് മുംബൈയിലെ എച്ച്.ആർ കോളേജിൽ നിന്ന് ബിരുദവും ഗവ.
ഇന്ത്യൻ ചാർട്ടേഡ് അക്കൗണ്ടൻസ് ഇൻസ്റ്റിസ്റ്റ്യൂട്ടിൽ നിന്ന് സി.എ. പഠനം പൂർത്തിയാക്കിയ പീയുഷ് ഒരു ഇൻവെസ്റ്റ്മെൻറ് ബാങ്കർ ആയിട്ടാണ് ഔദ്യോഗിക ജീവിതമാരംഭിച്ചത്.
2001 മുതൽ 2004 വരെ എസ്.ബി.ഐയിലെയും 2002 മുതൽ 2004 ബാങ്ക് ഓഫ് ബഡോദയിലെയും ഗവ.
നിർദ്ദേശിച്ച ബോർഡംഗമായിരുന്നു.
ധനകാര്യ സ്റ്റാൻഡിംഗ് കമ്മിറ്റിയിലും പ്രതിരോധ മന്ത്രാലയത്തിലെ കൺസൾട്ടേറ്റീവ് കമ്മിറ്റിയിലും അംഗമായിരുന്നു.
1987-ൽ ബി.ജെ.പിയിൽ ചേർന്ന പീയുഷ് ഗോയൽ ഏറെക്കാലം ബി.ജെ.പിയുടെ ദേശീയ ട്രഷററായിരുന്നു.
നിലവിൽ ബി.ജെ.പി, ദേശീയ നിർവാഹക സമിതി അംഗമാണ്.
2010-ൽ മഹാരാഷ്ട്രയിൽ നിന്ന് ആദ്യമായി രാജ്യസഭാംഗമായി തിരഞ്ഞെടുക്കപ്പെട്ടു.
2016-ലും 2022-ലും വീണ്ടും രാജ്യസഭയിലെത്തി.
നിലവിൽ 2021 മുതൽ
2024 വരെ രാജ്യസഭയിലെ പാർട്ടി നേതാവായിരുന്നു.
2014-ൽ പുനരുപയോഗ ഊർജ വകുപ്പിൻ്റെ സ്വതന്ത്ര ചുമതലയുള്ള കേന്ദ്ര-മന്ത്രിയായ പീയുഷ് 2017 മുതൽ കേന്ദ്ര കാബിനറ്റ് വകുപ്പ് മന്ത്രിയായി തുടരുന്നു.
2017 മുതൽ 2021 വരെ കേന്ദ്ര റെയിൽവേ മന്ത്രിയായിരുന്നു.
2021 മുതൽ 2024 വരെ 
രാജ്യസഭയിലെ ബിജെപി നേതാവായും പ്രവർത്തിച്ചു.
2024-ൽ മുംബൈ നോർത്ത് 
മണ്ഡലത്തിൽ നിന്ന് 
ലോക്സഭാംഗമായ ഗോയൽ 2024
ജൂൺ 9 മുതൽ വാണിജ്യ-വ്യവസായം എന്നീ വകുപ്പുകളുടെ ചുമതലയുള്ള
കാബിനറ്റ് വകുപ്പ് മന്ത്രിയായി
തുടരുന്നു.
സ്വകാര്യ ജീവിതം ഭാര്യ : സീമ മക്കൾ : ധ്രുവ് രാധിക അവലംബം ↑ "Piyush Goyal appointed Leader of the House in Rajya Sabha - The Hindu" https://www.thehindu.com/news/national/piyush-goyal-appointed-leader-of-the-house-in-rajya-sabha/article35321679.ece/amp ↑ "Rajya Sabha" https://rajyasabha.nic.in/Home/LeaderOfHouse ↑ "Piyush Goyal renamed Leader of House in Rajya Sabha | Latest News India - Hindustan Times" https://www.hindustantimes.com/india-news/goyal-renamed-leader-of-house-in-rajya-sabha-101657823336789-amp.html ↑ "Shri Piyush Goyal - Mcommerce" https://commerce.gov.in/know-your-ministers/shri-piyush-goyal/ ↑ "BJP retains Piyush Goyal as Rajya Sabha leader after minister wins third term | Deccan Herald -" https://www.deccanherald.com/amp/national/national-politics/bjp-retains-piyush-goyal-as-rajya-sabha-leader-after-minister-wins-third-term-1126684.html ↑ "Union Minister Piyush Goyal appointed as Leader of House in Rajya Sabha | India News,The Indian Express" https://indianexpress.com/article/india/piyush-goyal-appointed-as-leader-of-house-in-rajya-sabha-7404509/lite/
പീയർ പവോലോ പസ്സോളിനി ഇംഗ്ലീഷ് വിലാസം https://ml.wikipedia.org/wiki/Pier_Paolo_Pasolini
ഒരു ഇറ്റാലിയൻ കവിയും, ബുദ്ധിജീവിയും, ചലച്ചിത്ര സം‌വിധായകനും, എഴുത്തുകാരനുമാണ്‌ പിയർ പവലോ പസ്സോളിനി (ബൊലോഗ്ന, മാർച്ച് 5 ,1922- റോം നവംബർ 2 1975 ).
പത്രപ്രവർത്തകൻ , തത്ത്വചിന്തകൻ , ഭാഷാപണ്ഡിതൻ, നോവലിസ്റ്റ്, നാടകകൃത്ത്, ചലച്ചിത്ര സം‌വിധായകൻ, കോളമിസ്റ്റ്, നടൻ,ചിത്രകാരൻ, രാഷ്ട്രീയ പ്രവർത്തകൻ എന്നൊക്കെയാണ്‌ പസ്സോളിനി സ്വയം വിലയിരുത്തുന്നത്.
അക്രമാസക്തിയും ലൈംഗികതയും നിറഞ്ഞ സമൂഹത്തിലെ അസമത്വവും ജീർണതയും മാർക്‌സിസ്റ്റ് വീക്ഷണത്തോടെ ചിത്രീകരിച്ചു.
ചലച്ചിത്രങ്ങൾ ദ ഗോസ്പൽ അക്കോഡിങ് ടു സെന്റ് മാത്യു (1964) ദ ഡെക്കാ മെറൺ (1970) ദ കാന്റർബറി ടെയ്ൽസ് (1972) സാലോ - ദ 120 ഡെയ്‌സ് ഓഫ് സോദോം (1975) നോവലുകൾ ദ റഗാസി (1955) എ വയലന്റ് ലൈഫ് (1959) പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് പീയർ പവോലോ പസ്സോളിനി Piers Paolo Pasolini , Italian website with extensive commentary "Piers Paolo Pasolini" , Senses of Cinema BBC News report on the reopening of the murder case Guy Flatley: "The Atheist Who Was Obsessed with God" Archived 2016-03-03 at the Wayback Machine .
, MovieCrazed Doug Ireland, "Restoring Pasolini" Archived 2006-01-14 at the Wayback Machine .
, ZMag Maria Callas in Pasolini's Medea Archived 2006-06-22 at the Wayback Machine .
Pasolini's own notes on Salo from 1974 Archived 2007-08-08 at the Wayback Machine .
Pier Paolo Pasolini poems Archived 2007-11-23 at the Wayback Machine .
Original Italian text.
Video (in Italian): Pasolini on the destructive impact of television (interrupted and half-censored by Enzo Biagi )
പീയൂസ് മാർപ്പാപ്പ ഇംഗ്ലീഷ് വിലാസം https://ml.wikipedia.org/wiki/Pope_Pius ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
റോമൻ കത്തോലിക്കാ സഭയിലെ പന്ത്രണ്ട് മാർപ്പാപ്പമാർ പീയൂസ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
ഒന്നാം പീയൂസ് മാർപ്പാപ്പ (140–154, പക്ഷേ വത്തിക്കാൻ പ്രസിദ്ധീകരിച്ച കണക്കുപ്രകാരം 142/146 – 157/161 ആണ്) രണ്ടാംപീയൂസ് മാർപ്പാപ്പ (1458–1464) മൂന്നാം പീയൂസ് മാർപ്പാപ്പ (1503–1503) നാലാം പീയൂസ് മാർപ്പാപ്പ (1559–1565) അഞ്ചാം പീയൂസ് മാർപ്പാപ്പ (1566–1572) ആറാം പീയൂസ് മാർപ്പാപ്പ (1775–1799) ഏഴാം പീയൂസ് മാർപ്പാപ്പ (1800–1823) എട്ടാം പീയൂസ് മാർപ്പാപ്പ (1829–1830) ഒൻപതാം പീയൂസ് മാർപ്പാപ്പ (1846–1878) പത്താം പീയൂസ് മാർപ്പാപ്പ (1903–1914) പതിനൊന്നാം പീയൂസ് മാർപ്പാപ്പ (1922–1939) പന്ത്രണ്ടാം പീയൂസ് മാർപ്പാപ്പ (1939–1958) ഇവരെക്കൂടാതെ സത്യകത്തോലിക്ക സഭ എന്ന ചെറിയ വിഘടിത സഭയ്ക്ക് രൂപം കൊടുത്ത പതിമൂന്നാം പീയൂസ് പാപ്പാവിരുദ്ധ പാപ്പയും ഈ പേര് സ്വീകരിച്ചിട്ടുണ്ട് Babylon 5 എന്ന സയൻസ് ഫിക്ഷൻ നോവലിൽ പതിനഞ്ചാം പീയൂസ് മാർപ്പാപ്പ എന്ന പേരിൽ 22ആം നൂറ്റാണ്ടിലെ ഒരു സാങ്കൽപ്പിക കഥാപാത്രത്തെ അവതരിപ്പിക്കുന്നുണ്ട്.
നിർമ്മൽ മുണ്ട ഈ ലേഖനത്തിന്റെ യാന്ത്രികവിവർത്തനത്തിന്റെ പ്രശ്നങ്ങൾ ശരിയാക്കാൻ തിരുത്തലുകൾ വേണ്ടിവന്നേയ്ക്കും.
( 2023 ഒക്ടോബർ ) ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Nirmal_Munda
ഇന്ത്യയിലെ മുൻ നാട്ടുരാജ്യമായിരുന്ന ഗാംഗ്‌പൂരിലെ (ഇപ്പോൾ ഒഡീഷ സംസ്ഥാനത്തെ സുന്ദർഗഢ് ജില്ലയിൽ) ബർതോലി ഗ്രാമത്തിൽ, മുണ്ട ആദിവാസി ഗോത്രത്തിൽപ്പെട്ട ഒരു കർഷക നേതാവും സ്വാതന്ത്ര്യ സമര സേനാനിയും അതുപോലെതന്നെ ഒന്നാം ലോക മഹായുദ്ധ സേനാനിയുമായിരുന്നു നിർമ്മൽ മുണ്ട (ജീവിതകാലം: 1893 - 2 ജനുവരി 1973).
1937-39 ലെ മുണ്ട പ്രക്ഷോഭത്തിന്റെ നേതാവായിരുന്നു അദ്ദേഹം.
അമിതമായ നികുതി അടയ്ക്കാൻ വിസമ്മതിക്കുകയും ഖുന്ത്കാട്ടി അവകാശങ്ങൾ ആവശ്യപ്പെടുകയും ചെയ്തുകൊണ്ട് ഗാംഗ്പൂരിലെ ആദിവാസികളെ അദ്ദേഹം സംഘടിപ്പിച്ചു.
1893-ൽ മുൻ സംസ്ഥാനമായിരുന്ന ഗാംഗ്‌പൂരിലെ റായ്‌ബോഗ പിഎസിനു കീഴിലുള്ള ബർതോളി ഗ്രാമത്തിൽ മർഹ മുണ്ട, ഗോമി മുണ്ട ദമ്പതികളുടെ മകനായി നിർമ്മൽ മുണ്ട ജനിച്ചു.
ലോവർ പ്രൈമറി വിദ്യാഭ്യാസം ബർതോളിയിൽ നിന്ന് നേടിയ അദ്ദേഹം പ്രാഥമിക വിദ്യാഭ്യാസത്തിനായി രാജ്ഗംഗ്പൂരിലേക്ക് പോയി.
അപ്പർ പ്രൈമറി വിദ്യാഭ്യാസം പൂർത്തിയാക്കിയ ശേഷം, മിഡിൽ വിദ്യാഭ്യാസത്തിനായി അദ്ദേഹം കരഞ്ചോയിലേക്ക് (ഇപ്പോൾ ജാർഖണ്ഡിൽ ) പോയി.
അതിനുശേഷം, 1917-ൽ റാഞ്ചി ജിഇഎൽ ചർച്ച് ഹൈസ്കൂളിൽ പഠനത്തിന് ചേർന്നു.
ഹൈസ്കൂൾ പഠനകാലത്ത്, ബ്രിട്ടീഷ് സൈന്യത്തിലേയ്ക്ക് റിക്രൂട്ട് ചെയ്യപ്പെട്ട അദ്ദേഹം ഒന്നാം ലോകമഹായുദ്ധകാലത്ത്, 1917 നവംബർ 17-ന് ഫ്രാൻസിലേക്ക് പോയി.
1919 ജൂലൈയിൽ അദ്ദേഹം ബാർട്ടോളിയിലേക്ക് മടങ്ങിയെത്തി.
ഗാങ്പൂരിൽ മുണ്ട പ്രക്ഷോഭം
1929 നും 1935 നും ഇടയിലുള്ള കാലഘട്ടത്തിൽ, ഗാംഗ്‌പൂരിലെ ഭൂമികളുടെ റവന്യൂ ഒത്തുതീർപ്പ് നിരക്ക് ജനങ്ങൾക്ക് പരിഭ്രാന്തിയുണ്ടാക്കുന്ന രീതിയിൽ വർദ്ധിച്ചു.
ഉപേന്ദ്രനാഥ് ഘോഷ് ഉടമ്പടി (1929-1931) തുടർന്നുള്ള ഇന്ദ്രബിലാസ് മുഖർജി ഉടമ്പടി (1932-1935) എന്നിവ ഗോത്രവർഗക്കാരിൽ അസംതൃപ്തിയുടെ നാമ്പ് മുളയ്ക്കുന്നതിന് കാരണമായി.
1932-ലെ മുഖർജി ഉടമ്പടി, ബേത്തിയും ബെഗരിയും (കുടിയാന് സംസ്ഥാനത്തിന് കൂലി നൽകാതെ നിർബന്ധിത തൊഴിൽ സേവനങ്ങൾ) കൈമാറ്റം ചെയ്യുന്നതിനുള്ള മൂല്യനിർണ്ണയത്തിൽ നിന്ന് ഉയർന്ന പ്രദേശങ്ങളെ ഒഴിവാക്കാൻ അനുവദിച്ചു.
ബേത്തിയും ബെഗരിയും ചെറിയ റോഡുകളുടെ അറ്റകുറ്റപ്പണികൾ മാത്രമാണ് നടത്തുന്നതെന്ന് പിന്നീട് മനസ്സിലായി.
തിരക്കുള്ള സമയങ്ങളിൽ ജോലി ഉപേക്ഷിക്കാൻ നിർബന്ധിതരാകുമെന്നതിനാൽ ബേത്തിയും ബെഗരിയും പലപ്പോഴും ആദിവാസികളെ ദുരുപയോഗം ചെയ്യുകയും അടിച്ചമർത്തുകയും ചെയ്തു.
1936-ൽ, ബേത്തിക്കും ബെഗറിക്കും വേണ്ടി വാടക മൂല്യനിർണയത്തിൽ നിന്ന് ഉയർന്ന പ്രദേശങ്ങളെ ഒഴിവാക്കുന്ന സമ്പ്രദായം നിർത്തലാക്കി.
എല്ലാ ഭൂമിയും വാടകയ്‌ക്കെടുക്കാൻ വസ്തുവകകളുടെ മൂല്യനിർണ്ണയം നടത്തി.
ആദിവാസികളുടെ അതൃപ്തിക്ക് പിന്നിലെ പ്രധാന കാരണം ഇതായിരുന്നു.
ദാഹിജിര ഗ്രാമത്തിലെ മുണ്ട ആദിവാസികൾ വാടക നൽകാൻ വിസമ്മതിക്കുകയും മറ്റുള്ളവർ അവരെ പിന്തുണക്കുകയും ചെയ്തു.
അമിത നികുതിയിൽ പ്രതിഷേധിച്ച് മുണ്ടകൾ വൈസ്രോയിക്ക് മുമ്പാകെ നിരവധി നിവേദനങ്ങൾ നൽകി.
1938-ൽ നിർമ്മൽ മുണ്ട ഈ മേഖലയിലെ ആദിവാസികളെ സംഘടിപ്പിച്ചുകൊണ്ട് നികുതി അടക്കുന്നത് നിർത്താൻ ആഹ്വാനം ചെയ്തു.
ജയ്പാൽ സിങ്ങിൽ നിന്ന് പ്രചോദനം ഉൾക്കൊണ്ട് നിർമ്മൽ മുണ്ട ആദിവാസികളെ സംഘടിപ്പിച്ച് നികുതി അടയ്ക്കുന്നത് നിർത്തുകയും വാടക കുറയ്ക്കണമെന്ന് ആവശ്യപ്പെടുകയും ചെയ്തു.
പ്രക്ഷോഭം ഗാങ്പൂരിലുടനീളം വ്യാപിച്ചു.
ദർബാർ (രാജകീയ കോടതി) നികുതി പിരിക്കുക എന്നത് മിക്കവാറും അസാധ്യമാണെന്ന് കണ്ടെത്തി.
സമരക്കാരിൽ ചിലർക്കെതിരെ ക്രിമിനൽ കേസുകൾ ആരംഭിക്കുകയും വാറണ്ട് പുറപ്പെടുവിക്കുകയും ചെയ്തു.
ഈ നിർബന്ധിത നടപടികൾ പ്രസ്ഥാനത്തെ തടഞ്ഞില്ല.
നിർമ്മൽ മുണ്ട സമരക്കാരുമായി രഹസ്യ സ്ഥലങ്ങളിൽ രഹസ്യ കൂടിക്കാഴ്ചകൾ നടത്തി.
നിർമ്മൽ മുണ്ടയെ അറസ്റ്റ് ചെയ്തുകൊണ്ട് പ്രക്ഷോഭം അടിച്ചമർത്താൻ ഗാംഗ്പൂർ രാജ്ഞി സംബൽപൂരിലെ രാഷ്ട്രീയ ഏജന്റിന്റെ സഹായം തേടി.
ആംകോ സിംകോ കൂട്ടക്കൊല
പ്രക്ഷോഭകരുടെ ആവശ്യങ്ങൾ രാജ്ഞി അംഗീകരിച്ചുവെന്നും സിംകോ ഗ്രാമത്തിൽ (നിർമൽ മുണ്ടയുടെ താമസസ്ഥലം) ശുഭവാർത്ത പ്രഖ്യാപിക്കാൻ പോകുന്നുവെന്നുമാണ് വിവരം പ്രചിരിച്ചു.
1939 ഏപ്രിൽ 25 ന് നിർമ്മൽ മുണ്ടയുടെ നേതൃത്വത്തിൽ ആയിരക്കണക്കിനുവരുന്ന ആദിവാസികൾ ആംകോ സിംകോ വയലിൽ ഒത്തുകൂടി.
രാജ്യദ്രോഹ യോഗങ്ങൾ നടത്തിയതിനും ഒരു ഗ്രാമത്തിലെ ചൗക്കിദാറിനെ ആക്രമിച്ചതിനും നിർമ്മൽ മുണ്ടയെ അറസ്റ്റ് ചെയ്യുക എന്ന ഏക ഉദ്ദേശത്തോടെ രാജ്ഞിയും അവരുടെ രാഷ്ട്രീയ ദല്ലാൾ ലഫ്.
ഡബ്ല്യു മാർഗറും രണ്ട് നിര സൈനികരോടൊത്ത് വയലിൽ എത്തി.
ഫാബിയാനസ് എക്ക പറയുന്നതനുസരിച്ച് - രാജ്ഞി ചോദിച്ചു, "ആരാണ് നിർമ്മൽ മുണ്ട?"
രാജ്ഞിയുടെ ദുരുദ്ദേശം തിരിച്ചറിഞ്ഞ ജനക്കൂട്ടം തങ്ങളാണ് നിർമ്മൽ മുണ്ട എന്ന് സ്വയം പരിചയപ്പെടുത്തുകയും ചെയ്തു.
താമസിയാതെ, സംഘർഷം പൊട്ടിപ്പുറപ്പെട്ടതോടെ.
ലാത്തികളും മഴുവും മറ്റ് അപരിഷ്കൃത ആയുധങ്ങളുമായി സായുധരായ ജനക്കൂട്ടം തങ്ങളുടെ നേതാവിന്റെ അറസ്റ്റിനെ ചെറുത്തു.
സ്ഥിതിഗതികൾ തങ്ങൾക്ക് അനുകൂലമല്ലെന്ന് തിരിച്ചറിഞ്ഞ പൊലീസ് ജനക്കൂട്ടത്തിന് നേരെ വെടിയുതിർത്തു.
ഈ വെടിവയ്പ്പിൽ ഏതാണ്ട് 49 പേർ മരിക്കുകയും നിരവധി പേർക്ക് പരിക്കേൽക്കുകയും ചെയ്തു.
മൃതദേഹങ്ങൾ ബ്രാഹ്മണമാരയിൽ കൂട്ട സംസ്‌കാരം നടത്തി.
ചില സ്രോതസ്സുകൾ സൂചിപ്പിക്കുന്നതുപ്രകാരം മരണസംഖ്യ ഇതിലും കൂടുതലായിരുന്നു.
അറസ്റ്റുചെയ്യപ്പെട്ടശേഷം ആറ് വർഷത്തെ തടവു ശിക്ഷയ്ക്ക് വിധിക്കപ്പെട്ട നിർമ്മൽ മുണ്ട സുന്ദർഗഡ്, സംബൽപൂർ എന്നിവിടങ്ങളിലായി തടവിലാക്കപ്പെടുകയും 1947 ഓഗസ്റ്റ് 15-ന് മാത്രം ജയിൽ മോചിതനാകുകയും ചെയ്തു.
നിർമൽ മുണ്ടയുടെ അറസ്റ്റോടെയാണ് ഈ പ്രക്ഷോഭം അവസാനിച്ചത്.
ഗാംഗ്പൂരിലെ പ്രജാ മണ്ഡൽ പ്രസ്ഥാനം
മുണ്ട പ്രക്ഷഭത്തിൽ പങ്കാളിയായിരുന്ന കോൺഗ്രസ് നേതാവും ഗാംഗ്‌പൂരിൽ നിന്നുള്ള സ്വാതന്ത്ര്യ സമര സേനാനിയുമായിരുന്ന ധനഞ്ജയ മൊഹന്തി ഒരിക്കൽ ഗാംഗ്‌പൂരിലെ ആദിവാസി നേതാക്കളെ പ്രജാ മണ്ഡൽ (പീപ്പിൾസ് അസോസിയേഷൻ) എന്നൊരു സംഘടന രൂപീകരിക്കാൻ പ്രേരിപ്പിക്കാൻ പ്രേരിപ്പിച്ചു.
എന്നാൽ നിർമ്മൽ മുണ്ടയ്ക്ക് പ്രജാ മണ്ഡൽ പ്രസ്ഥാനം രൂപികരിക്കുന്നതിന് താൽപ്പര്യമില്ലായിരുന്നു.